Identifica la temàtica clau d'aquest text.
Miku Hatsune (en japonès: 初音ミク Hatsune Miku) (sovint escrit Hatsune Miku seguint l'ordre japonès de cognom-nom) és un banc de veu per al programa VOCALOID2, VOCALOID3 i VOCALOID4. La seva imatge arriba a ser considerada i personificada com una de les més famoses idol virtuals japoneses, desenvolupada per Crypton Future Media amb la veu de la seiyuu Saki Fujita per a la segona versió del programa de sintetització de veu VOCALOID. El seu nom prové de la combinació de Hatsu (primer), Ne (so), i Miku (futur). Les dades per a la veu es van crear a partir del mostreig de la veu de Saki Fujita, una actriu japonesa de doblatge. A diferència dels sintetitzadors de veu generals, Vocaloid està sintonitzat per crear cançons (en especial de Pop Japonès o J-Pop). En l'actualització Vocaloid 3, Hatsune Miku inclou també un banc de veu amb els fonemes necessaris para cantar en anglès.
El paquet de veu Hatsune Miku fou desenvolupat per Crypton Future Media l'any 2007 pel sintetitzador Vocaloid2. Poc després de la comercialització, els usuaris van començar a penjar vídeos amb les cançons creades pel programari. El reconeixement i la popularitat del programari va créixer. Les cançons originals foren escrites per usuaris que esdevenien populars i generaven il·lustracions, animacions en 2D i 3D, i remixos d'altres usuaris. Es va fer tant popular que ha estat considerada la primera ídol virtual japonesa. El 30 d'abril 2010 va sortir en venda el segon producte del CV01, Hatsune Miku Append, el qual inclou 6 llibreries en total amb diferents expressions.
Per al sisè aniversari de Miku Hatsune, aquesta va adquirir la capacitat de cantar en Anglès gràcies al seu banc de veu Miku Hatsune V3 English i es va revelar una actualització, Miku Hatsune V3, que va sortir a la venda el 27 de setembre de 2013, i que inclou els seus bancs de veu original i les seves llibreries Append millorades.
Durant el seu novè aniversari el 31 d'agost de 2016 va ser llançada una nova actualització, Hatsune Miku V4X, aquesta vegada per al motor VOCALOID4 amb dues funcions noves, I.V.I.C. (Enhanced Voice Expression Control) i la compatibilitat amb el paràmetre GWL (Growl - Grunyit). Actualment posseeix moltes pàgines verificades en Internet, concretament en YouTube, i una d'elles patrocinada per Vevo. Aquests vídeos han aconseguit posar-se com els més vists de Miku en YouTube, portant-la a guanyar el premi de plata i ser candidata al d'or d'aquesta empresa.
Ha aparegut a mangas i a animes. La seva primera aparició en un videojoc és a 13-sai no Hello Work DS (13歳のハローワークDS) per a la Nintendo DS on se l'inclou com un dels personatges. Finalment Miku Hatsune ha protagonitzar un videojoc titulat Hatsune Miku - Project Diva, publicat l'1 de juliol del 2009, i del qual n'hi ha hagut diverses continuacions.
El text tracta sobre entreteniment.